Document ID: 32004R1804

32004R1804
L 318/7
SLUŽBENI LIST EUROPSKE UNIJE
UREDBA KOMISIJE (EZ) br. 1804/2004
od 14. listopada 2004.
o izmjeni popisa nadležnih sudova i pravnih lijekova iz priloga I., II. i III. Uredbi Vijeća (EZ) br. 1347/2000 o nadležnosti, priznavanju i izvršenju sudskih odluka u bračnim stvarima i u stvarima roditeljske odgovornosti obaju bračnih drugova
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1347/2000 od 29. svibnja 2000. o nadležnosti i priznavanju i izvršenju sudskih odluka u bračnim stvarima i u stvarima roditeljske odgovornosti za zajedničku djecu bračnih drugova (1), a posebno njezin članak 44. stavak 1.,
budući da:
(1)
Uredbom (EZ) br. 1347/2000 propisuje se da svaka zainteresirana stranka može zatražiti da se sudska odluka donesena u jednoj državi članici prizna i proglasi izvršnom u drugoj državi članici.
(2)
U prilozima I., II. i III. Uredbi (EZ) br. 1347/2000 navode se sudovi koji su u državama članicama nadležni za rješavanje zahtjeva za davanje potvrde o izvršnosti i žalbe protiv tih odluka te se navode pravni lijekovi u tu svrhu.
(3)
Prilozi I., II. i III. izmijenjeni su Zakonom o pristupanju iz 2003. kako bi uključili i popis nadležnih sudova i pravnih lijekova država pristupnica.
(4)
Latvija, Litva, Slovenija i Slovačka obavijestile su Komisiju, u skladu s člankom 44. stavkom 1. Uredbe (EZ) br. 1347/2000, o izmjenama popisa sudova i pravnih lijekova utvrđenih u prilozima I., II. i III.
(5)
Stoga bi Uredbu (EZ) br. 1347/2000 trebalo izmijeniti na odgovarajući način,
DONIJELA JE OVU UREDBU:
Članak 1.
Uredba (EZ) br. 1347/2000 mijenja se kako slijedi:
1.
Prilog I. mijenja se kako slijedi:
(a)
alineja koja se odnosi na Latviju zamjenjuje se sljedećim:
„-
u Latviji, ‚rajona (pilsētas) tiesa’,”;
(b)
alineja koja se odnosi na Sloveniju zamjenjuje se sljedećim:
„-
u Sloveniji, ‚okrožno sodišče’,”;
2.
Prilog II. mijenja se kako slijedi:
(a)
alineja koja se odnosi na Litvu zamjenjuje se sljedećim:
„-
u Litvi, ‚Lietuvos apeliacinis teismas’,”;
(b)
alineja koja se odnosi na Sloveniju zamjenjuje se sljedećim:
„-
u Sloveniji, ‚okrožno sodišče’,”;
(c)
alineja koja se odnosi na Slovačku zamjenjuje se sljedećim:
„-
u Slovačkoj, ‚okresný súd’,”;
3.
Prilog III. mijenja se kako slijedi:
(a)
alineja koja se odnosi na Litvu zamjenjuje se sljedećim:
„-
u Litvi, kasacijskom žalbom koja se podnosi ‚Lietuvos Aukščiausiasis Teismas’,”;
(b)
alineja koja se odnosi na Sloveniju zamjenjuje se sljedećim:
„-
u Sloveniji, žalbom koja se upućuje na ‚Vrhovno sodišče Republike Slovenije’,”;
(c)
umeće se sljedeća alineja koja se odnosi na Slovačku:
„-
u Slovačkoj, putem ‚dovolanie’,”.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. listopada 2004.

Labels: 0
11
15
18